Karmėlavos kapinės
Karmėlavos kapinės – pagrindinės Kauno miesto gyventojų kapinės, įsikūrusios Karmėlavos miestelyje (Karmėlavos sen.), Kauno rajone. Kapinės užima 82 ha plotą, esantį vakariniame Karmėlavos pakraštyje. Iš plento  A6  Kaunas–Zarasai–Daugpilis  nuo Kauno pusės kapinės pasiekiamos keliu pro Margavą (rodyklė „Margava 0,1“) ir Pilėnų mišką. Iš miesto vyksta „Kauno autobusų“ maršrutiniai autobusai. Kapines administruoja ir prižiūri Kauno savivaldybės įmonė „Kapinių priežiūra“. Kapinių sklypas išsidėstęs stačiakampio formos, kalvotoje, mišku apaugusioje teritorijoje. Rytinėje dalyje prie Karmėlavos Pušyno gatvės prieina senoji kapinių dalis. Plotas suskirstytas į 35 kvartalus. Kapinių administracija įsikūrusi pietiniame kapinių pakraštyje. Kapinės veikia nuo 1985 m. Kasmet čia buvo naujai palaidojama apie 1000 mirusiųjų. Dėl vietų trūkumo kapinės riboto laidojimo.